钦定古今图书集成/明伦汇编/官常典/第642卷 > 大公鼎
## 钦定古今图书集成/明伦汇编/官常典/第642卷 > 大公鼎

按《辽史能吏传》：公鼎，渤海人。幼庄愿，长而好学。咸雍
十年登进士第，调沈州观察判官。时辽东雨水伤稼，
北枢密院大发濒河丁壮以完堤防。有司承令峻急，
公鼎独曰：“边障甫宁，大兴役事，非利国便农之道。”乃
疏奏其事。朝廷从之，罢役，水亦不为灾。濒河千里，人
莫不悦。改良乡令，部民服化。